
	      ÁFORM UM LAGASETNINGU
          – sbr. samþykkt ríkisstjórnar frá 10. mars 2017, 1.-4.  gr.

	Málsheiti og nr.
	Frumvarp til laga um breytingu á raforkulögum, nr. 65/2003 (verkefni Raforkueftirlitsins, EES-reglur). URN26010046

	Ráðuneyti /verkefnisstjóri
	Umhverfis-, orku- og loftslagsráðuneytið
	Innleiðing EES-gerðar?
	☒ Já
☐ Nei

	Dags.
	15.1.26


	A. Úrlausnarefni

	Forsaga máls og tilefni
Eftirlitsstofnun EFTA (ESA) hefur haft til skoðunar lög og reglur sem varða kröfur tilskipunar ESB nr. 2009/72/EB um sjálfstæði raforkueftirlits. Að mati ESA tryggja raforkulög, nr. 65/2003, og lög um Orkustofnun, nr. 87/2003, ekki fyllilega sjálfstæði raforkueftirlits eins og gerð er krafa um í tilskipun ESB.  
Í aðfararorðum tilskipunar nr. 2009/72/EB er tilgreint að með tilskipun 2003/54/EB hafi verið innleiddar kröfur um að aðildarríkin kæmu á fót eftirlitsaðilum með tilgreind valdsvið. Reynslan af því hafi þó sýnt að skortur á sjálfstæði eftirlitsaðila gagnvart hinu opinbera, og ófullnægjandi valdsvið og ákvörðunarvald hafi oft hindrað árangur af eftirliti. Til þess að innri markaðurinn á sviði raforku starfi á tilhlýðilegan hátt þurfi eftirlitsaðilar á sviði raforkumála að geta tekið ákvarðanir í tengslum við öll viðeigandi mál er varða lög og reglur, og vera óháðir gagnvart öðrum einka- eða almannahagsmunum.

Með lögum nr. 220/2024 voru gerðar breytingar á raforkulögum nr. 65/2003 í þeim tilgangi að treysta formlegt sjálfstæði Raforkueftirlitsins.

Þörf er á frekari breytingum til að festa í sessi sjálfstæði Raforkueftirlitsins við framkvæmd verkefna sem tilskipun 2009/72/EB kveður á um að séu á hendi sjálfstæðs eftirlitsstjórnvalds. Tryggja þarf að löggjöfin bindi ekki hendur Raforkueftirlitsins við framkvæmd þeirra verkefna. Meðal annars er um að ræða ákvæði sem varða setningu tekjumarka og samþykki á gjaldskrám sérleyfisfyrirtækja, þ.e. Landsnet og dreifiveitur. 

Hvert er úrlausnarefnið? 
Að tryggja að raforkulög nr. 65/2003 samræmist tilskipun ESB nr. 2009/72/EB hvað varðar kröfur gagnvart sjálfstæði raforkueftirlits.

Að hvaða marki duga gildandi lög og reglur ekki til?  
Ákvæði raforkulaga sem varða tekjumörk og gjaldskrár flutningsfyrirtækisins Landsnets og dreifiveitna virðast binda hendur Raforkueftirlitsins þannig að það sé ekki í samræmi við tilskipun 2009/72/EB. Útfæra þarf ákvæðin með þeim hætti að í þeim felist meginreglur sem Raforkueftirlitið leggur til grundvallar.

	B. Markmið 

	Stefna hins opinbera á viðkomandi málefnasviði/málaflokki
Traust framkvæmd EES samningsins er áherslumál hins opinbera og birtist meðal annars í fjármálaáætlun ríkisstjórnarinnar fyrir árin 2026 - 2030.
Ein af undirstöðum Orkustefnu fyrir Ísland til ársins 2050 er að stjórnsýsla og ferli orkumála verði skilvirk og samþætt.
Markmið sem að er stefnt með lagasetningu í ljósi úrlausnarefnis og stefnu stjórnvalda
Að stjórnsýsla raforkueftirlits samræmist kröfum EES- samningsins.

	C. Leiðir

	Ekkert aðhafst  - hvaða afleiðingar hefði það? 
Vænta mætti þess að ESA hefði formlegt mál gagnvart Íslandi vegna brota á EES samninginum.

Önnur úrræði en lagasetning sem metin hafa verið
Ráðuneytið hefur lagt mat á aðgerðir til að koma til móts við athugasemdir ESA. Þar á meðal eru breytingar á verklagi og reglugerðum og er sú vinna vel á veg komin. Áform þessi varða atriði sem kalla á lagabreytingar umfram þær breytingar sem þegar hefur verið mælt fyrir. 

Mögulegar leiðir við lagasetningu
Aðrar leiðir en breytingar á raforkulögum eiga ekki við. 

	D. Hvaða leið er áformuð og hvers vegna?

	Stutt lýsing á þeirri leið sem áformuð er og rökstuðningur fyrir henni
Áformin lúta að breytingum á ákvæðum raforkulaga sem varða verkefni Raforkueftirlits Orkustofnunar. Um er að ræða þau ákvæði þar sem hefur verið bent á í viðræðum við ESA.
 
Helstu fyrirhuguðu breytingar á gildandi lögum og reglum, hvort heldur bætt er við eða fellt brott 
Aðallega er um ákvæði raforkulaga sem varða tekjumörk og gjaldskrár flutningsfyrirtækisins Landsnets og dreifiveitna virðast. Önnur ákvæði raforkulaga kunna að koma til skoðunar. 


	E. Samræmi við stjórnarskrá og þjóðarétt – aðrar grundvallarspurningar

	Koma áformin inn á svið stjórnarskrár og þjóðréttarskuldbindinga? 
Markmið áformanna er að samræma íslenska löggjöf kröfum tilskipunar ESB nr. 2009/72/EB hvað varðar kröfur gagnvart sjálfstæði raforkueftirlitsis.

Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu? 
Nei.
Er önnur grundvallarlöggjöf sem taka þarf tillit til?
Nei.  

	F. Samráð

	Hverjir eru helstu hagsmunaaðilar? 
Eftirlitsskyldir aðilar á raforkumarkaði, þ.e. framleiðendur, flutningsfyrirtækið Landsnet, dreifiveitur og söluaðilar.

Er skörun við stjórnarmálefni annarra ráðuneyta? 
Nei
Samráð sem þegar hefur farið fram
Samráð við ESA og Raforkueftirlit Orkustofnunar. 
Fyrirhugað samráð 
Birting áforma í samráðsgátt stjórnvalda og birting frumvarpsdraga í samráðsgátt stjórnvalda. Frekari samráð við ESA og Raforkueftirlit Orkustofnunar við vinnslu frumvarpsins. 


	G. Mat á áhrifum þeirrar leiðar sem áformuð er 

	Niðurstaða frummats á áhrifum, sbr. fylgiskjal

	H. Næstu skref, innleiðing

	Hefur verið gerð verkefnisáætlun fyrir frumvarpssmíðina? 
Já.
Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?
Að svo stöddu verður ekki séð að þörf verði á sérstökum aðlögunartíma.
Hvaða forsendur þurfa að vera fyrir hendi til að lagasetning beri árangur?
Viðeigandi hagaðilar séu upplýstir um breytingarnar. Helst er um að ræða Raforkueftirlitið, flutningsfyrirtækið Landsnet og dreifiveitur.  
Mælikvarðar á árangur og útkomu
Helsti mælikvarðinn er samræmi við EES- samninginn.
Hefur verið hugað að því að afla gagna til að meta árangur þegar þar að kemur? 
Árangur lagasetningar er almennt metinn á grundvelli viðvarandi samráðs og samtals ráðuneytisins og stofnana þess. Ekki hefur verið hugað að sérstöku árangursmati þessarar lagasetningar á þessu stigi.

	I. Annað

	 

	J. Fylgiskjöl

	Mat á áhrifum lagasetningar – Frummat, sbr. eyðublað
Önnur fylgiskjöl eftir atvikum

